રાજ્ય સરકારે હંમેશા ખેડૂતોના હિતની દરકાર કરી છે તેમ જણાવતા મંત્રીશ્રીએ કહ્યું હતું કે તાજેતરમાં વરસાદ ખેંચાતા રાજ્ય સરકારે ધરતી પુત્રોને ૮ કલાકના બદલે હવે ૧૦ કલાક વિજળી આપવાનો નિર્ણય લીધો છે. ખેડૂતોને શૂન્ય ટકા વ્યાજથી ધિરાણ, જમીનનું પરીક્ષણ, કિસાન હિતકારી યોજના- SKY, ખેતીવાડી ઉત્પન્ન બજાર સમિતિઓને ઇ-નામ યોજનાથી જોડી ખેડૂતોને સમગ્ર રાજ્ય અને રાષ્ટ્ર કક્ષાએ ખુલ્લો મંચ પુરો પાડ્યો છે. પશુપાલકોના પશુઓ માટે મોબાઇલ પશુ દવાખાના, દૂધાળા પશુ ખરીદીમાં સહાય, ડેરી ફાર્મ સ્થાપનાની સહાય જેવા અનેક નિર્ણયો અને યોજનાઓ સરકારે અમલીત કર્યા છે.